यसअघि पनि छेस्कामका धेरै जनालाई भालुले आक्रमण गरेर घाइते बनाइसकेको स्थानीयले बताए । भालुको आक्रमणबाट बर्सेनि धेरै घाइते हुने गरेको शेर्पाले टेलिफोनमा जानकारी दिए । भालुको आक्रमणबाट गम्भीर घाइते भएका शेर्पाको शरीरका विभिन्न भागहरूमा ठूल्ठूला चोट र घाउ भएको छ । उनको तत्कालै सुविधा सम्पन्न अस्पतालमा उपचार गराउनुपर्ने भए पनि गाउँले जडिबुटीको भरमा घरमा नै उपचार गराइरहेका छन् ।
